钦定古今图书集成/明伦汇编/氏族典/第175卷 > 钱博
## 钦定古今图书集成/明伦汇编/氏族典/第175卷 > 钱博

按《松江府志》：“博字原博。正统辛酉应天解元。乙丑进
士，授南京刑部主事。狱疫，博素知医，手调药治之，囚
赖以全。进员外郎中，擢四川按察，克振风纪。构蜚语
被逮。事白，复官南还次鲁桥，卒在刑曹前后十馀年，
多所全活。工古文词，善楷书行草，旁通医卜阴阳诸
书。好急人患难，人乐与交焉。”